Sáləmen Dávid. Awómóló. 2Ǎ Ńtondôbə, ndə́gə́lə ma təge ai məliŋiná, yə́gə́lə ma təge ai ayɔ́g. 3məkɔ̌ŋ móe mə́ ngádabada ma á nyɔ́l, wɔ́ wóe ó dzūdúbú ma á yób. 4Təge ai é dzóm é nə́ ma mvɔí á miǹson myáma ású olún wóe, təge ai é dzóm é nə́ ma óngōngo á bivɛ̌s ású ńsə́m wáma ! 5Amú bivǔs byámā byâlod ma á ńtīē, anə́ m̀bəge wádid, byâdid ma á nyɔ́l. 6Məfɔ́l máma mânyum abé, mâboe ású ḿfufúlán wáma. 7Mə vúdu, ǹdzɔlán ǹdzɔlán: á díbi, makə mawɔ́ŋ məmǒs mə́sə, 8Bibog bí nə ma ǹdzyéan ai fíba təge ai é dzóm é nə ma mvɔí á miǹson. 9Mə nə ǹtsáán, ǹkɔán, mə nə hə ngɔŋɔlɔ, ḿból ǹnə́m wásím mā. 10Ǎ Ńtondôbə, miǹtámáŋ myámā mísə̄ mí nə̄ á mís móe miǹsiŋili myámā myásɔ̄lɔ́ kig wa. 11Ǹnə́m wâkud ma odag, ngul ésə ě man yǎ ma kódō á nyɔ́l, mə dzâ yǎ tɔ m̀fyɛ̌ bēn yā mís máma. 12Bəmvóé báma ai biyɔŋ byáma byásâla məfɔ́l máma, Ébá bə́ nə́ ma babi bátə̄bə ma oyǎb[1]. 13Ébá báyi ai ma awú bə́ man yǎ lām mə̄lám, ébá bádzə́ŋ amalá dáma bákād naa bâyi ma dzâ, amǒs ósə, bányīŋ bəbə̂ məfə̌g yə̄ ákuan ai ma á yād. 14Hədá ḿfág wáma, anə́ ńdóndɔ́g mə təge wóg; mə nə m̀vúmvúg yā wáyáī kig anyu. 15Mə nə é mod ǎ wōg kig ényɔ́ ā bə̄lə́ kig eyalán ânyu díé. 16Amú wǎ māfidí ǎ Ńtondôbə; wayi yalan, wa Ǹtondôbə Zambá wama ! 17Mə ngádzó nâ: “Tə mabɔ miǹtag mí ébá bálod ma á ngul, éyɔŋ akǒl lásende ma”, 18ńdɔ ma á nyɔ mə̌ ngaku yǎ, endə́gə́lə́ dzáma é tə́lə ma ósū təge ai awɔí. 19Owé, maməm evǔs dzáma, ńdɔ̄ fə ǹsə́m wáma wávə̄ ma wɔ̌ŋ á nyɔ́l. 20Miǹzízíŋ myáma, enyiŋ á nyɔ́l á túd, bə́ nə ngul abuí; Bə́ nə ǹtumbá, ébá básíŋ mā təge ai etɔm. 21Ébá bádúgan ma abé ású ḿbəŋ, á básɔ́man ma ású ḿbəŋ mə ngábə́ dzə́ŋə. 22Ǎ Ńtondôbə, tə wadzoge ma. Ǎ Zāmbá wama, tə watə́bə ma ábím oyǎb dī.